شه‌فه‌ق نيوز/ په‌رله‌مان كوردستان ئاشكراى كرد، له‌وه‌ر گرنگى پرووژه‌ ياساى خاسسازى و له‌وه‌ر رووشنكردنه‌وه‌و ئاگاداربوين له‌ ناوه‌ڕووكه‌گه‌ێ، ده‌ق ره‌شنويس پرووژه‌ ياساى خاسسازى له‌ خانه‌نشينى و مووچه‌و ده‌رماڵه‌و به‌خشين و ئمتيازاته‌يل تر له‌ هه‌رێم كوردستان - عراق ك له‌لايه‌ن ئه‌نجومه‌ن وه‌زيره‌يل هه‌رێمه‌و په‌سه‌ن كرياو ره‌وانه‌ى په‌رله‌مان كوردستان كريا له‌وه‌ر په‌سه‌نكردنى، بڵاو ئه‌كه‌يمه‌و.
هه‌ر له‌و چوارچيوه‌ى، بڕياره‌ رووژ دوشه‌ممه‌ى ئاينده‌ په‌رله‌مان كوردستان خوه‌نينه‌وه‌ى يه‌كه‌م ئه‌را پرووژه‌ ياساى خاسسازى بكا.
وه‌گووره‌ى به‌رنامه‌ى كار دانيشتنه‌گه‌، په‌رله‌مان كوردستان خوه‌نينه‌وه‌ى يه‌كه‌م ئه‌را پرووژه‌ ياساى خاسسازى ئه‌كا.
له‌ هه‌مان وه‌خت په‌رله‌مان كوردستان ده‌نگ له‌بان پيشنياره‌ ياساى ريكلام بازرگانى ئه‌ياد و خوه‌نينه‌وه‌ى دويه‌ميش ئه‌را پرووژه‌ ياساى مادده‌يل هووشبه‌ر و كارله‌ليكه‌ره‌يل ئه‌قڵى له‌ هه‌رێم كوردستان ئه‌كا.
